CELEX: 22015D0920
Language: bg
Date: 2015-05-11 00:00:00
Title: Решение № 1/2015 на Съвместния комитет ЕС—ЕАСТ за опростяване на формалностите при търговия със стоки от 11 май 2015 година относно отправяне на покана до бившата югославска република Македония да се присъедини към Конвенцията за опростяване на формалностите при търговия със стоки [2015/920]

16.6.2015   
            
            
               BG
            
            
               Официален вестник на Европейския съюз
            
            
               L 149/21
            
         РЕШЕНИЕ № 1/2015 НА СЪВМЕСТНИЯ КОМИТЕТ ЕС—ЕАСТ ЗА ОПРОСТЯВАНЕ НА ФОРМАЛНОСТИТЕ ПРИ ТЪРГОВИЯ СЪС СТОКИ
   от 11 май 2015 година
   относно отправяне на покана до бившата югославска република Македония да се присъедини към Конвенцията за опростяване на формалностите при търговия със стоки [2015/920]
   СЪВМЕСТНИЯТ КОМИТЕТ ЕС—ЕАСТ,
   като взе предвид Конвенцията от 20 май 1987 г. за опростяване на формалностите при търговия със стоки (1) („Конвенцията“), и по-специално член 11, параграф 3 от нея,
   като има предвид, че:
   
               (1)
            
            
               Обменът на стоки с бившата югославска република Македония би бил улеснен от опростяването на формалностите, засягащи търговията със стоки между бившата югославска република Македония и Европейския съюз, Република Исландия, Кралство Норвегия, Конфедерация Швейцария и Република Турция.
            
         
               (2)
            
            
               С оглед на постигането на такова опростяване е целесъобразно бившата югославска република Македония да бъде поканена да се присъедини към Конвенцията,
            
         ПРИЕ НАСТОЯЩОТО РЕШЕНИЕ:
   Член 1
   В съответствие с член 11а от Конвенцията за опростяване на формалностите при търговия със стоки към бившата югославска република Македония се отправя покана да се присъедини към Конвенцията, считано от 1 юли 2015 г.
   Член 2
   Настоящото решение влиза в сила в деня на приемането му.
   
      Съставено в Анкара на 11 май 2015 година.
      
         
            За Съвместния комитет ЕС—ЕАСТ
         
         
            Председател
         
         Sezai UÇARMAK
      
   
   
      (1)  ОВ L 134, 22.5.1987 г., стр. 2.